CELEX: C2005/296/20
Language: lt
Date: 2005-11-26 00:00:00
Title: Byla C-291/05  Raad van State 2005 m. liepos 13 d.  sprendimu pateiktas prašymas priimti prejudicinį sprendimą byloje  Minister voor Vreemdelingenzaken en Integratie prieš R.N.G. Eind

26.11.2005   
            
            
               LT
            
            
               Europos Sąjungos oficialusis leidinys
            
            
               C 296/10
            
         
      Raad van State2005 m. liepos 13 d. sprendimu pateiktas prašymas priimti prejudicinį sprendimą byloje Minister voor Vreemdelingenzaken en Integratie prieš R.N.G. Eind
   
   (Byla C-291/05)
   (2005/C 296/20)
   Proceso kalba: olandų
   
      Raad van State2005 m. liepos 13 d. sprendimu kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. liepos 20 d., priimti prejudicinį sprendimą byloje Minister voor Vreemdelingenzaken en Integratie prieš R.N.G. Eind.
   
      Raad van State prašo Teisingumo Teismo atsakyti į šiuos klausimus:
   
               Ia.
            
            
               Jei trečiosios valstybės pilietį priimančioji valstybė narė laiko darbuotojo šeimos nariu 1968 m. spalio 15 d. Tarybos reglamento Nr. 1612/68 (1) dėl laisvo darbuotojų judėjimo Bendrijoje 10 straipsnio prasme, ir jei šios valstybės narės išduoto leidimo gyventi galiojimas dar nepasibaigė, ar tai reiškia, kad darbuotojo pilietybės valstybė narė būtent dėl šios priežasties negali trečiosios valstybės piliečiui neleisti įvažiuoti ir apsigyventi šio darbuotojo sugrįžimo atveju?
            
         
               Ib.
            
            
               Jei atsakymas į pirmą klausimą būtų neigiamas, ar ši valstybė narė gali savarankiškai nuspręsti, ar trečiosios valstybės pilietis, atvykstantis į jos teritoriją, atitinka nacionalinėje teisėje nustatytas įvažiavimo ir apsigyvenimo sąlygas, ar ši valstybė narė pirmiausia turėtų nustatyti, ar trečiosios valstybės pilietis, kaip darbuotojo šeimos narys, tebesinaudoja iš Bendrijos teisės kylančiomis teisėmis?
            
         
               II.
            
            
               Ar atsakymas į Ia ir Ib klausimus skirtųsi, jei, iki jam apsistojant priimančiojoje valstybėje narėje, pagal darbuotojo pilietybės valstybės narės nacionalinę teisę trečiosios valstybės pilietis neturėjo teisės apsigyventi?
            
         
               IIIa.
            
            
               Jei darbuotojo (referencinio asmens) pilietybės valstybei narei darbuotojo sugrįžimo atveju yra leidžiama nuspręsti, ar tebėra Bendrijos teisės nustatytos sąlygos išduoti šeimos nariui leidimą gyventi, ar trečiosios valstybės pilietis, kuris yra referencinio asmens, ieškant darbo iš priimančiosios valstybės narės sugrįžusio į savo pilietybės valstybę narę, šeimos narys, turi teisę apsigyventi priimančiojoje valstybėje narėje ir, jei taip, kokiam laikotarpiui?
            
         
               IIIb.
            
            
               Ar ši teisė taip pat egzistuoja ir tuomet, jei referencinis asmuo pastarojoje valstybėje nebeatlieka jokio realaus ir efektyvaus darbo ir negali ar nebegali būti laikomas ieškančiu darbo pagal 1990 m. birželio 28 d. Tarybos direktyvą 90/364/EEB (2), net ir atsižvelgiant į tai, kad referencinis asmuo jo turimos Olandijos pilietybės pagrindu gauna socialines išmokas?
            
         
               IV.
            
            
               Kokią reikšmę atsakymams į prieš tai pateiktus klausimus turi aplinkybė, kad šis trečiosios valstybės pilietis yra Sąjungos piliečio, pasinaudojusio savo pagal Europos Bendrijos steigimo sutarties 18 straipsnį turima teise ir sugrįžusio į valstybę narę, kurios pilietis jis yra, šeimos narys?
            
         
      (1)  OL L 257, p. 2.
   
      (2)  OL L 180, p. 26.